Document ID: 31994R2612

Komisijas Regula (EK) Nr. 2612/94
(1994. gada 27. oktobris),
ar ko atver importa kvantitātes kvotas 127. B un 145. kategorijas tekstilizstrādājumiem no Ķīnas Tautas Republikas un ar ko groza IV un V pielikumu Padomes Regulā (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 517/94 (1994. gada 7. marts) par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā [1], kurā jaunākie grozījumi izdarīti ar Regulu (EK) Nr. 1756/94 [2], un jo īpaši tās 3. panta 3. un 5. punktu kopā ar tās 25. panta 4. punktu,
tā kā Regulas (EK) Nr. 517/94 3. panta 3. punkts paredz, ka V pielikumā norādītos tekstilizstrādājumus, ar izcelsmi uzskaitītajās valstīs, var ievest vienīgi tad, ja saskaņā ar attiecīgu procedūru, kas paredzēta 25. pantā, noteikts gada daudzuma limits;
tā kā divas dalībvalstis iesniegušas Komisijai lūgumu ieviest importa kvotas attiecībā uz 127. B un 145. kategorijas tekstilizstrādājumiem ar izcelsmi Ķīnas Tautas Republikā, lai tiktu izpildītas attiecīgas tirgus prasības; tā kā ar 25. pantu izveidotā komiteja pēc apspriedes, ņemot vērā Kopienas rūpniecības stāvokli, atzina par vajadzīgu pieņemt attiecīgi 5 un 7 tonnu gada daudzuma limitus, kam no šīs regulas spēkā stāšanās dienas pakļauts 127. B un 145. kategorijas tādu tekstilizstrādājumu imports Kopienā, kuru izcelsme ir Ķīnas Tautas Republikā; tā kā tāpēc Regulas (EK) Nr. 517/94 IV un V pielikums ir jāgroza un juridiskās drošības interesēs ir jāparedz, ka kvota tiks pārvaldīta saskaņā ar minētās regulas 17. pantā paredzēto kārtību;
tā kā šie pasākumi saskan ar atzinumu, kuru sniegusi ar Regulu (EK) Nr. 517/94 izveidotā komiteja,
IR PIEŅĒMUSI ŠO REGULU.
1. pants
Ķīnas Tautas Republikas izcelsmes 127. B un 145. kategorijas tekstilizstrādājumu imports Kopienā ir pakļauts gada daudzuma limitiem attiecīgi 5 un 7 tonnas, kuru pārvaldīšana tiek veikta saskaņā ar Regulas (EK) Nr. 517/94 17. pantā paredzēto kārtību.
2. pants
Padomes Regulas (EK) Nr. 517/94 IV un V pielikumu groza kā norādīts šīs regulas pielikumā.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 27. oktobrī

Labels: 18
3
1